Rex J. Walheim

Rex J. Walheim (født 1962) er en amerikansk astronaut og offiser.

Walheim har en bachelor i maskinteknikk fra University of California, Berkeley i 1984 og en mastergrad i industriell økonomi fra University of Houston i 1989.

Han ble offiser i United States Air Force i 1984 og ble tilknyttet NASA og Johnson Space Center allerede i 1986. I 1996 utvalgte NASA ham som astronaut. Han fikk sin første tur i verdensrommet i 2002 og i løpet av oppholdet monterte han utstyr på den internasjonale romstasjonen (ISS) ved å bruke en mekanisk robotarm på romferja Atlantis. I 2008 besøkte han romstasjonen på nytt. Han deltok totalt på tre oppdrag i verdensrommet: STS-110, STS-122 og STS-135 (som var den siste romferden til det amerikanske romfergeprogrammet). Han tilbrakte totalt 566 timer i verdensrommet, hvorav 36 timer romvandring, som var hans spesialitet. Han pensjonerte seg fra NASA i 2020.

I 2006 besøkte han Norsk Luftfartsmuseum i Bodø og var gjest i Skavlans talkshow Først og sist.

 Referanser 

Kategori:Personer fra Redwood City
Kategori:Personer fra San Jose i California
Kategori:Astronauter fra USA
Kategori:Offiserer i U.S. Air Force
Kategori:Maskiningeniører
Kategori:Ingeniører fra USA